**Kerecsendi Német Nemzetiségi Önkormányzat**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: kerecsendisvabok@gmail.com**

***J e g y z ő k ö n y v***

***a Kerecsendi Német Nemzetiségi Önkormányzat***

***2022. december 19.-ei testületi üléséről***

**Az ülésen elfogadott döntések:**

|  |  |
| --- | --- |
| 11/2022. (XII.19.) NNÖ határozat | 2022. évi ünnepi csomagok |
| 12/2022 (XII.19.) NNÖ határozat | Kerecsendi Polgárőr Egyesület támogatása |
| 13/2022 (XII.19.) NNÖ határozat | Kerecsend Község Önkormányzata 3 dolgozójának megajándékozása |

*A jegyzőkönyv 11-14. közötti számozott oldalt tartalmaz.*

**J E G Y Z Ő K Ö N Y V**

**Készült:** 2022. december 19.-én Német Nemzetiségi Önkormányzat képviselő-testületi ülésén (Kerecsend, Fő u. 55.)

**Jelen vannak:**

Schönberger Csaba Jakob elnök

Kovácsné Szucsik Katalin elnök-helyettes

Szucsik Péter képviselő

dr. Szász Kata jegyző

**Az ülés napirendjei:**

1. Tájékoztató a legutóbbi testületi ülés óta tett intézkedésekről

előadó: Schönberger Csaba Jakob elnök

1. Karácsonyi ajándékozás

előadó: Schönberger Csaba Jakob elnök

1. Egyebek

**Schönberger Csaba Jakob elnök:**

Tisztelettel köszöntöm a kedves megjelent képviselő-társaimat, külön üdvözlöm a jegyzőt. Megállapítom, hogy határozatképesek vagyunk. A mai ülés jegyzőkönyvének hitelesítésével Kovácsné Szucsik Katalin elnök-helyettest javaslom megbízni. Javaslom továbbá, hogy a meghívó szerinti napirendi pontokat tárgyaljuk meg.

*Az NNÖ a javaslatot elfogadta, a jegyzőkönyv hitelesítésével Kovácsné Szucsik Katalin elnök-helyettest bízta meg.*

1. **napirendi pont**

**Schönberger Csaba Jakob elnök:**

A legutóbbi testületi ülés óta eltelt időszak eseményeiről a következő tájékoztatást adom:

Július 16.-án Kerepesen voltunk egy rendezvényen, majd augusztus 13.-án kirándulni voltunk Hollókőn, Kerecsendről nagyjából 50-en lakos vett részt a kiránduláson így sikeresnek mondható a szervezett esemény. Ezt követően szeptember 1.-én megtartottuk az éves Német Nemzetiségi Önkormányzati közmeghallgatásunkat. Szeptember 17.-én az aldebrői hárs nevű rendezvényen vettünk részt, itt helyi lakos Safranka János főzött és 9-10-en voltunk. Szeptember 22.-én kezdtük meg a keresztek bontási munkálatait, a munkák jól haladnak, már csak a csiszolás hiányzik.

**Kovácsné Szucsik Katalin elnök-helyettes:**

Felirat kerül-e a keresztre a helyreállításokat követően?

**Schönberger Csaba Jakob elnök:**

Igen, azok a feliratok, amik eddig is szerepeltek a kereszteken azok megmaradnak, illetve a demjéni kereszt esetében, ami teljesen új kőből készül, a régi feliraton felül, a kereszt hátára felkerül, hogy 2022.-ben helyreállítva a Bethlen Gábor alap jóvoltából.

Szeptember 24.-én szent misén voltunk 2 fővel Budapesten, majd október 1.-én Törökbálinton volt az éves ÉMNÖSZ közgyűlés. Október 8.-án Ikladon vettünk részt 5 fővel a helyi nemzetiségi napon, október 15.-én pedig a kerepesi sörfesztiválon voltunk jelen 6 fővel. November 20.-án az ÉMNESZ által szervezett regionális kultúrgálán vehettünk részt, melyet követően november 27.-én Aldebrőn az első adventi gyertyagyújtáson képviselte magát az NMÖ. December 7.-én folytatódtak a kereszteken végzett felújítási munkálaton, melyek jelenleg is tartanak. Végül pedig december 17.-én Aldebrőn vettünk részt a helyi karácsonyi műsoron, melyet a településen található templomban tartottak meg, itt fogadáson is részt vehettünk.

Kérem fogadjátok el az elnöki beszámolómat!

*A Képviselő testület az elnöki tájékoztatáshoz kérdést nem tettek fel, a tájékoztatást tudomásul vették.*

1. **napirendi pont**

**Schönberger Csaba Jakob elnök:**

Én azt javasolnám, hogy hozzuk vissza a szaloncukor osztás hagyományát, mely keretein belül kb 100 fő 70 év felettinek vásárolnák fejenként 200 g szaloncukrot és ez kerülne szétosztásra.

De mivel Barbara nagyobb mennyiségű pénzösszegről tájékoztatott ezért most ez lehetne egy nagyobb csomag is. Ebbe belerakhatnánk a szaloncukrot és mellé még rakhatnánk egy tábla csokit, illetve egy pezsgőt is, így mondhatni szilveszteri csomag is lenne egyben és akkor már nem csak a 70 év felettiek, hanem háztartásonként lenne kiosztva 1-1 ilyen csomag. Fejenként 5.000 ft értékben, 120 háztartás esetében ez 600.000 ft költség lenne.

*A képviselők a javalattal egyetértettek és arról egyhangú szavazással, három igen szavazattal az alábbi határozatot fogadták el:*

**11/2022. (XII.19.) NNÖ határozat**

A Kerecsendi Német Nemzetiségi Önkormányzat úgy határozott, hogy ünnepi csomagot oszt szét a települési német nemzetiségű háztartások részére. A Képviselő-testület meghatalmazza Schönberger Csaba Jakob elnöket a csomagok megvásárlásával 600.000 ft értékben, és a csomagok kiosztására.

Felelős: Schönberger Csaba Jakob elnök

Határidő: december 31.

1. **napirendi pont**

**Schönberger Csaba Jakob elnök:**

Továbbá javasolnám, hogy támogassuk a Kerecsendi Polgárőr Egyesület 150.000 forinttal, mivel az év folyamán több rendezvényt is biztosítottak, valamint a legutóbb megszavazott csomagok kiosztásában is kérném a segítségüket. Aki ezt támogatni tudja, kérem kézfelnyújtással jelezze!

*A képviselők a javalattal egyetértettek és arról egyhangú szavazással, három igen szavazattal az alábbi határozatot fogadták el:*

**12/2022. (VI.27.) NNÖ határozat**

A Kerecsendi Német Nemzetiségi Önkormányzat 150.000 ft támogatásban részesíti a Kerecsendi Polgárőr Egyesületet.

Felelős: Schönberger Csaba Jakob elnök

Határidő: december 31.

**Schönberger Csaba Jakob elnök:**

Végül pedig javasolnám, hogy mivel a Kerecsendi Önkormányzattól Alföldi Barbara és Nagy Bence köztisztviselők sok esetben támogatják és segítik az NNÖ munkáját, lássuk a templom kerítés és keresztek pályázatok pénzügyi lebonyolítása, ezért javaslom, hogy őket is ajándékozzuk meg 1-1 ajándékcsomaggal.

**Kovácsné Szucsik Katalin elnök-helyettes:**

Legyen 3 ajándékcsomag, hiszen jegyző asszony is sokat segít.

**Schönberger Csaba Jakob elnök:**

Ki az, aki támogatni tudja, hogy az önkormányzat 3 dolgozóját megajándékozzuk ajándékcsomagokkal?

*A képviselők a javalattal egyetértettek és arról egyhangú szavazással, három igen szavazattal az alábbi határozatot fogadták el:*

**13/2022. (VI.27.) NNÖ határozat**

A Kerecsendi Német Nemzetiségi Önkormányzat úgy határozott, hogy ajándékcsomaggal köszöni meg Alföldi Barbara, Nagy Bence és dr. Szász Kata köztisztviselők éves munkásságát. A Képviselő-testület meghatalmazza Schönberger Csaba Jakob elnöket a csomagok megvásárlásával 60.000 ft értékben, és a csomagok kiosztására.

Felelős: Schönberger Csaba Jakob elnök

Határidő: december 31.

*Mivel több észrevétel, hozzászólás nem érkezett, Schönberger Csaba Jakob elnök bezárta az ülést.*

Kerecsend, 2022.12.19.

kmf.

Schönberger Csaba Jakob Kovácsné Szucsik Katalin

elnök elnök-helyettes